भोपाल.उपराष्ट्रपति वेंकैया नायडू बुधवार दोपहर 1.15 बजे पुराने विमानतल पर आएंगे। यहां से वे राजभवन और नई विधानसभा जाएंगे। उनका काफिला पुराने विमानतल मार्ग से नरसिंहगढ़ तिराहा, रेलवे क्रासिंग, लालघाटी, वीआईपी रोड, रेतघाट, पॉलिटेक्निक चौराहा, केएन प्रधान तिराहा, राजभवन, गांधी पार्क, मालवीय नगर, पत्रकार भवन, बिड़ला मंदिर से होते हुए नई विधानसभा पहुंचेगा। इसके चलते दोपहर 1.45 बजे तक इन रास्तों पर ट्रैफिक प्रतिबंधित रहेगा। इसी प्रकार शाम 5.20 बजे वे इसी मार्ग से पुराने विमानतल के लिए प्रस्थान करेंगे। इसके चलते शाम छह बजे ट्रैफिक परिवर्तित मार्ग पर चलाया जाएगा।